دوغو قاراده‌نیز صادراتچیلار بیرلیگی‌نین ایداره هئیتی‌نین صدری احمد حمدی گوردوغان بیلدیریب کی، عمومی چای صادراتی‌نین 70% آوروپا بیرلیگی عضو اؤلکه‌لره ائدیلیر.
دوغو قاراده‌نیز صادراتچیلار بیرلیگی‌نین راپورونا گؤره ژانویه-سپتامبر آیلاریندا خاریجی اؤلکه‌لره رئال‌لاش‌دیرالان چای صادراتیندا بلژیک 8 میلیون 676 مین 448 دو‌لارلا ایلک سیرادا اولارکن، بو اؤلکه‌نی سیراسییلا 6 میلیون 109 مین 347 دو‌لارلا آلمانیا، 1 میلیون 82 مین 514 دو‌لارلا قیبریس، 897 مین 304 دو‌لار ایله سعودی عربیستانی ایزله‌ییب.
ذکر ائدیلن دؤورده، کانادا، سنگال، اردن، کویت، چاد، اتیوپی، سنگاپور، سوما‌لی، نیجریه، گابن، گامبیا، غنا، تانزانیا و پاناما کیمی فرق‌لی اؤلکه‌لره ده صادرات رئاللاشدیریلیب.
ایلین 9 آییندا عمومی چای صادراتی 21 میلیون 732 مین 96 دو‌لار اولوب.
